**Tudor Arghezi**

**Tudor Arghezi** sau **Ion Nae Theodorescu** a fost un scriitor român cunoscut pentru contribuția sa la dezvoltarea liricii românești. A scris, între altele, teatru, proză , pamflete, precum și literatură pentru copii.

S-a născut pe data de 21 mai 1880 la București, numele său fiind Ion Nae Theodorescu și este fiul lui Nae Theodorescu și al Mariei Theodorescu. A decedat pe data de 14 iulie 1967, la vârsta de 87 de ani în București.

Anul 1896 este anul debutului său literar. La 30 iunie publică în ziarul „Liga Ortodoxă”, condus de Alexandru Macedonski, poezia „Tatăl meu”, iar între 1897 și 1899 publică versuri și poeme în proză la „Revista Modernă” și „Viața nouă” pe care le semnează pentru prima oară cu pseudonimul Ion Th. Arghezi.

În 1910, a publicat lucrări în *Viața Românească*, *Teatru*, *Rampa*, și în revistele lui N. D. Cocea *Facla* și *Viața Socială*, dar și în revista *Cronica.*

După izbucnirea primului război mondial, Arghezi a scris articole împotriva taberei politice conduse de partidul național liberal și de grupul de susținători ai lui Take Ionescu.

In 1927 apare cu mare întârziere prima sa carte de poezii "Cuvinte potrivite", iar un an mai târziu tot sub direcția sa, apare ziarul "Bilete de papagal", iar în 1929 publică prima sa carte de proza, "Icoane de lemn". Tot acum publică volumul în proza "Cartea cu jucării", inaugurând o direcție secundară în creația scriitorului, ce va continua, mai apoi, cu poemele știute de școlari: "Cântec de adormit Mitzura", "Buruieni", "Mărțișoare", "Prisaca", "Zdreanță".

Câțiva ani mai târziu, acesta publică îndeosebi pamflete usturătoare, pentru care e cercetat de poliție, iar pe data de 30 septembrie publică în ziarul său, "Bilete de papagal", pamfletul "Baroane", pentru care scriitorul e închis la București și în lagărul de la Tg. Jiu, iar ziarul său este confiscat.

În perioada 1952 - 1967 poetul a fost „reabilitat” treptat, la sugestia lui Gheorghe Gheorghiu Dej. Tudor Arghezi este distins cu premii și titluri, ales membru al Academiei Române,și sărbătorit ca poet național la 80 și 85 de ani. S-a bucurat de mari avantaje în regimul comunist colaborând cu autoritățile și scriind poezii sociale pe placul acestora.

Pentru activitatea sa remarcabilă în literatură primește prima oară în 1936, la egalitate cu George Bacovia și a doua oară în anul 1946, Premiul Național de Poezie, iar în anul 1965 primește Premiul Internațional *Johann Gottfried von Herder*.