**Eu nu strivesc corola de minuni a lumii – Lucian Blaga**

Modernismul este un curent ideologic, cultural și artistic care a apărut în secolul al XX-lea și a reprezentat o revolta a artiștilor împotriva normelor și tradițiilor academice. Poezia interbelică de factură modernistă se caracterizeaza printr-o intelectualizare a mesajului. Scriitorii au simțit nevoia de a cultiva o lirică de tip reflexiv. Limbajul liric este unul metaforic, ambiguu.

Arta poetică este un text liric în care autorul își exprimă, prin mijloace artistice specifice unei opere literare, concepția despre creație, convingeriile sale despre arta literaturii, despre modul cum trebuie să fie operă literară.

Lucian Blaga reflectă ideologia modernistă în volumul său de debut intitulat „Poemele Luminii” (1919) care este descihs cu poezia „Eu nu strivesc corola de minuni a lumii” considerat text de referinta in creația autorului.

Poezia suportă încadrarea în sfera modernistă datorită respectării principiului liricizării prin faptul că se remarcă prezența mărcilor lexico-gramaticale ale subiectivității, verbe (”nu strivesc”, ”nu ucid”, ”iubesc”) și pronume sau adjective pronominale (”eu”, ”mea”) la persoana I, singular. Substratul filosofic mai confirmă apartenența la modernism, prin influențele expresioniste, noutatea metaforei (metafora plasticizantă și revelatorie), înnoirile prozodice (versul liber, ingambamentul).

„Eu nu strivesc corola de minuni a lumii” este o artă poetică, deoarece interesul autorului este deplasată de la tehnica poetica la relația poet-lume și poet-creație. Opera definește poezia ca formă superioara de cunoaștere provenită din iubire și poziționează artistul în raport cu universul în care trăiește.

Tema poeziei este cunoașterea, desemnata de metafora „lumina”, dar și atitudinea poetului în fața marilor taine ale Universului. Cunoașterea lumii este posibila doar prin iubirea acesteia: „eu nu strivesc, […] căci eu iubesc/ și flori și ochi și buze și morminte”.

În viziunea autorului există 2 tipuri de cunoaștere opuse: cunoașterea luciferică, poetică, care nu distruge misterul, ci îl amplifică, transformându-l în mister și mai mare; și cunoașterea paradisiacă, rațională, științifică, care distruge misterul prin dezlegarea acestuia. Tema cunoașterii se asociază cu motivul misterului si motivul luminii, lumina fiind motivul central de-a lungul întregului volum, reieșind chiar din titlul acestuia, „Poemele luminii”.

Titlul poeziei este un enunț care fixează atitudinea protectoara a poetului cu privire la tainele lumii, desemnată de metafora revelatorie „corola de minuni a lumii”. Aceasta simbolizează frumusețea, perfecțiunea, diversitatea misterelor universului. Verbul „nu strivesc” alături de pronumele personal la persoana I „eu” sugerează postura de protector al misterelor, dar în același timp stabilește și o diferență între el și ceilalți. Titlul este reluat în primul vers al poeziei cu rolul de-a accentua mesajul poetic.

Textul poetic reunește înnoiri prozodice moderniste, cum ar fi versul liber, lipsit de rima, ritm și masură, și ingambamentul, care exprimă continuarea ideii poetice în versul următor, marcată prin utilizarea literei mici la începutul versului.

Poezia se organizează simetric, datorită elementului de recurență, care încheie prima, cât și ultima secvență lirică. Acesta este reprezentat de enumerația unor metafore revelatorii („flori”, „ochi”, „buze”, „morminte”). Aceste metafore reprezintă particularități ale tainelor lumii: floriile sunt simbolul frumuseții, ale lumii vegetale, ochii reprezintă oglindirea sufletului și sunt simbol al cunoașterii, buzele simbolizează iubirea, senzualitatea, iar mormintele moartea, eternitatea.

Poezia prezintă și relații de opoziție: „eu” - „alții”, „lumina mea” - „lumina altora” ca o antiteză între cunoașterea luciferică, contemplativă, a eului liric și cunoașterea paradisiacă, distrugătoare a celorlalți. Opozițiile se stabilesc la nivelul predicatului: (eu) nu strivesc, nu ucid, sporesc, îmbogățesc, iubesc... pe când alții „sugrumă vraja nepătrunsului ascuns/ în adâncimi de întuneric”.

În concluzie, arta poetică modernistă „Eu nu strivesc corola de minuni a lumii” de Lucian Blaga este un mic tratat de filozofie care afirmă superioritatea cunoașterii poetice, luciferice, față de cunoașterea paradisiacă și confirmă faptul că la baza fiecărui act de creație stă iubirea.