**Flori de mucigai - Temă și viziune**

Modernismul este un curent ideologic, cultural și artistic care a apărut în secolul al XX-lea și a reprezentat o revolta a artiștilor împotriva normelor și tradițiilor academice. Poezia interbelică de factură modernistă se caracterizeaza printr-o intelectualizare a mesajului. Scriitorii au simțit nevoia de a cultiva o lirică de tip reflexiv. Limbajul liric este unul metaforic, ambiguu.

Arta poetică este un text liric în care autorul își exrpimă, prin mijloace specifice unei opere literare, concepția despre creație, convingeriile sale despre arta literaturii, despre modul cum ar trebui să fie o operă literară.

Poezia „Flori de mucigai” de Tudor Arghezi, publicată în anul 1931, în volumul cu același nume, ilustrează tragica experiență de viață din penitenciarul de la Văcărești în variantă lirică.

Poezia suportă încadrarea în sfera modernistă datorită respectării principiului liricizării prin faptul că se remarcă prezența mărcilor lexico-gramaticale ale subiectivității, vrebe („am scris”, „am lăsat”, „nu am cunoscut”, „am silit”) și pronume („mi”, „m-”, „mă”) la persoana I, singular. Alte trăsături ale modernismului prezente în text sunt: intelectualizarea mesajului, ambiguitatea, limbajul metaforic, înnoirile prozodice.

„Flori de mucigai” este o artă poetică, deoarece autorul își exprimă concepțiile despre efortul artistului și implicațiile acestuia în actul creației.

Tema poeziei este efortul creator al artistului și consecințele pe care le are aceasta asupra stărilor interioare ale eului poetic.

Secvența „Când mi s-a tocit unghia îngerească/ Am lăsat-o să crească” susține tema și surprinde pierderea definitivă a inspirație divine, fară a-și mai putea recăpăta această formă de inspirație, sugerată de simbolul „unghie”, metafora centrală a operei.

O altă secvență care susține tema este: „Și m-am silit să scriu cu unghiile de la mâna stângă”. Structura „m-am silit” sugerează dificultatea actului creator, iar metafora „unghiile de la mâna stângă” reprezintă adaptarea eului creator la o lume în care frumosul este ascuns în spatele unei aparențe de grotesc.

Titlul este, din punct de vedere stilistic, un oximoron. „Florile” sugerează frumusețea, lumina, viața, pe când cuvântul cu aspect arhaic, „mucegai” reprezintă urâtul, descompunerea, întunericul, moartea. Asocierea celor două creează o imagine reprezentativă pentru estetica urâtului. Astfel, „Flori de mucigai” simbolizează frumusețea care poate fi descoperită chiar și într-un mediu ostil, al damnării.

Textul poetic reunește înnoiri prozodice moderniste, precum lipsa ritmului și al măsurii, dar și strofele inegale.