**Plumb – George Bacovia**

Simbolismul este un curent artistic, literar și modernist care a apărut în a II-a jumatate a secolul al XIX-lea ca reacție împotriva Romantismului, Parnasianismului și Naturalismului.

Arta poetică este un text liric în care autorul își expimă, prin mijloacele artistice specifice unei opere literare, concepția despre creție, convingerile sale despre arta literaturii, despre modul cum ar trebui sa fie o operă literară.

Poezia „Plumb” de George Bacovia, publicată în perioada interbelică, în anul 1916, deschide volumul cu același nume, „Plumb” și este considerat text de referință al creației Bacoviene.

Poezia suportă încadrarea în sfera simbolistă prin prezența trăsăturilor acesteia: ultilizarea simbolurilor ce conturează atmosfera operei („plumb”, „cavou”, „flori de plumb”, „aripele de plumb” etc.), cultivarea sugestiei, prezența corespondențelor dintre cele două secvențe lirice, muzicalitatea, cromatica, dar și motivele lirice.

„Plumb” este o artă poetică, deoarece poemul exprimă viziunea bacoviană originală, dar și mijloacele de expresivitate specifice acestuia, întrucât opera poate fi considerată o sinteză a universului poetic bacovian. Poezia mai este considerată și elegie, deoarece exrimă sentimenul de tristețe și spaimă de moarte, sub forma unui monolog liric.

Tema operei reprezintă condiția poetului izolat într-o societate lipsită de aspirații, artificială, care nu îl înțelege. Poetul exprimă sentimente de tristețe, singurătate, melancolie aflându-se într-o lume în care se simte izolat.

Lirismul subiectiv este redat prin mărcile eului liric, verbele la persoana I singular („stam”, „am început”, „să strig”) și persoana I singular dedusă a adjectivului posesiv „(amorul) meu”. Verbul la imperfect însoțit de epitet „stam singur” exprimă ideea de singurătate a poetului, iar secvența „am început să-l strig” exprimă incapacitatea de a comunica cu iubirea.

Titlul definește simbolul central al operei și concentrează viziunea poetului despre lume. Din punct de vedere denotativ, „plumbul” este un element cihmic, metal , de greutate relativ mare, moale, maleabil , de culoare gri, cenușie, cu un grad de toxicitate mediu, cu sonoritate gravă în cădere. Din punct de vedere conotativ, plumbul simbolizează claustrarea, monotonia, plictisul, lipsa de viață, spleen, angoasă, singurătate, absența sentimentelor. Din punct de vedere structural, „plumb” este alcătuit din vocala „u”, poziționată central, închisă intre cele două perechi de consoane, din care reiese sentimentul de claustrare a poetului. „Plumb” devine laitmotiv al operei prin repetiția acestuia de 6 ori în cadrul a celor două strofe: „sicriele de plumb”, „flori de plumb”, „coroanele de plumb”, „amorul meu de plumb”, „aripele de plumb”.

Corespondențele prezente în opera poetică sunt legături între planul exterior, al naturii, și cel interior, al golului sufletesc, prin simbolurile „vânt” și „frig”, cu ajutorul elemenului de legătură și laitmotivul „stam singur” : „Stam singur în cavou”, „Stam singur lângă mort”. Astfel, paralelismul sintactic cu ajutorul căruia sunt realizate o serie de corespondențe ( sicriu – amor, cavou – mort, vânt - frig, coroane de plumb – aripe de plumb) ilustrează caracterul geometric al poeziei, în care figura dominantă este repetiția.

Din punct de vedere prozodic, „Plumb” are o construcție riguroasă, care sugerează angoasa și imposibilitatea salvării. Elementele prozodice clasice produc muzicalitatea exterioară, prin rima îmbrățișată, măsura fixă de 10 silabe și ritumul iambic și amfibrahic. Muzicalitatea interioară, specifică simbolismului, se realizează prin sonoritatea dată de consoanele „grele” ale simbolului plumb, de asonațe și aliterații și prin tehnica repetiților( „dormeau” - „dormea”, laitmotivul „stam singur”, simbolul „plumb” repetat obsesiv în rimă).

Ambiguitatea, o caracteristică a limbajului poetic modern, este produsă de multiplele semnificații pe care le pot primi sintagme precum epitetul „(dormea) întors” sau metafora „aripele de plumb”. Versul „Stam singur lângă mort” poate însemna înstrăinarea de sine, alienarea.

În concluzie, opera literară „Plumb” de George Bacovia este o artă poetică modernistă prin atmosferă, muzicalitate, folosirea sugestiei, simbolului și a corespondențelor și prin prezentarea stărilor de angoasă, spleen, singurătate și vid sufletesc.