***Povestea lui Harap-Alb***

**Ion Creangă**

**1.Personajele**

* *Principale*

Harap-Alb.

* *Secundare*

Tatăl lui Harap-Alb; Verde-împarat; Spânul; Ochilă; Setilă; Gerilă; Flamânzilă; Împaratul Roș; Păsări-Lăți-Lungilă; Fata împaratului Roș; Sf. Duminică; frații lui Harap-Alb; furnicile; albinele.

**2.Timp și Spațiu**

* *Timp*

nedeterminat

* *Spațiu*

Împărăția craiului cu 3 fii; Împărăția împăratului Verde; Împărăția împăratului Roș; Pădurea Cerbului; Grădina Ursului; casa părinteasca; podul; fântâna;

**3.Structura și Compoziția**

Împarțit in 7 episoade delimitate prin structura “Se cam duc la imparație, Dumnezeu să ne ție, Că cuvantul din poveste, Inainte mult mai este”.

**4.Incipitul si Finalul**

* *Incipitul*

„Amu cică era odată într-o ţară un crai, care avea trei feciori. Şi craiul acela mai avea un frate mai mare, care era împărat într-o altă ţară, mai depărtată. Şi împăratul, fratele craiului, se numea Verde-împărat; şi împăratul Verde nu avea feciori, ci numai fete. Mulţi ani trecură la mijloc de când aceşti fraţi nu mai avură prilej a se întâlni amândoi. Iară verii, adică feciorii craiului şi fetele împăratului, nu se văzuse niciodată de când erau ei. Şi aşa veni împrejurarea de nici împăratul Verde nu cunoştea nepoţii săi, nici craiul nepoatele sale: pentru că ţara în care împărăţea fratele cel mai mare era tocmai la o margine a pământului, şi crăia istuilalt la o altă margine. Şi apoi, pe vremile acelea, mai toate ţările erau bântuite de războaie grozave, drumurile pe ape şi pe uscat erau puţin cunoscute şi foarte încurcate şi de aceea nu se putea călători aşa de uşor şi fără primejdii ca în ziua de astăzi. Şi cine apuca a se duce pe atunci într-o parte a lumii adeseori dus rămânea până la moarte. ”

* *Finalul*

„Şi a ţinut veselia ani întregi, şi acum mai ţine încă; cine se duce acolo bea şi mănâncă. Iar pe la noi, cine are bani bea şi mănâncă, iară cine nu, se uită şi rabdă.”

**5.Rezumat pe momentele subiectului**

* *Expozițiunea*

Incipitul reflectă timpul mitic, „Amu cică era odată...” și spațiul fabulos, „într-o țară mai îndepărtată (...) tocmai la o margine a pământului”, unde trăia Împăratul Verde și în altă țară, aflată „la o altă margine”, unde trăia fratele mai mic, Craiul. Verde Împărat îi cere fratelui său, Craiul, să îi trimită „grabnic pe cel mai vrednic” și viteaz dintre cei trei fii ca să-i urmeze la tron, deoarece el avea doar fete. Ca să le verifice curajul, Craiul se îmbracă într-o piele de urs, se ascunde sub un pod și îi sperie pe cei doi fii mai mari, doar mezinul reusind să treacă această primă probă. Sfânta Duminică, pe care o miluise cu un bănuț, îl sfătuiește să ceară tatălui său „calul, armele și hainele cu care a fost el mire”. Pregătindu-se de călătorie, fiul Craiului primește binecuvântarea tatălui său, pielea de urs în dar și sfatul să se ferească ”de omul roș, iară mai ales de cel spân”.

* *Intriga*

Fiul Craiului pleacă la drum și merge până când întâlnește în codru „un om spân”, care se oferă drept „slugă la drum”. Voinicul îl refuză de două ori, dar a treia oară îl angajează drept călăuză. Ajunși la o fântână, Spânul îl ademenește pe fiul Craiului să intre înăuntru ca să se răcorească și tânărul, „boboc de felul său la trebi de aiste, se potivește Spânului și se bagă în fântână, fără să-l trăznească prin minte ce i se poate întâmpla”. Spânul trântește capacul peste gura fântânii și-l silește, sub amenințarea morții, să-i devină slugă. Spânul îi pune numele „Harap-Alb” și-l obligă să jure pe paloș că va fi supus și că va păstra taina „până când va muri și iar va învia”.

* *Desfâșurarea Acțiunii*

Desfășurarea acțiunii începe odată cu sosirea la palatul Împăratului Verde, unde Spânul se dă drept nepotul său și îl umilește pe Harap-Alb și-l supune la mai multe probe fabuloase, pe care voinicul reușește să le treacă, fiind ajutat de cal și de Sfânta Duminică: ia „salățile” din gradina ursului, pielea și capul cerbului cu pietre prețioase și le aduce Spânului.

Dorind să scape de Harap-Alb, Spânul îi poruncește să i-o aducă de grabă pe fata Împăratului Roș ca să se însoare cu ea. Harap-Alb, amintindu-și de sfatul tatălui său de a se feri de omul spân și de omul roș, este înspăimântat peste măsură și se plânge calului: „parcă dracul vrajește, de n-apuc bine a scăpa de una și dau peste alta”.

În timpul călătoriei spre Împăratul Roș, pe un pod, Harap-Alb cruță viața furnicilor și primește o aripioară, apoi cioplește un adăpost pentru albine, de la care primește o altă aripioară. Pe drum se însoțește cu cinci personaje: Ochilă, Setilă, Flămânzilă, Gerilă și Păsări-Lăți-Lungilă. Pentru a-i da fata, Împăratul Roș îl supune pe Harap-Alb la mai multe probe pe care voinicul le depășește cu ajutorul prietenilor ciudați.

Pentru următoarea probă fata împăratului se metamorfozează într-o pasăre și zboară atât de sus încât Ochilă și Păsărilă abia izbutesc să o prindă și să o aducă înapoi în odaia ei. Împăratul îi spune voinicului că mai are o fată care seamănă leit cu cealaltă și că Harap-Alb va trebui să o ghicească pe cea adevărată, probă la care îl ajută regina albinelor.

La rândul său, tânăra îl supune la o altă încercare fabuloasă și trimite calul lui Harap-Alb împreună cu turturica ei să aduca „trei smicele de măr dulce și apă vie și apă moartă” dintr-un loc numai de ea știut, acolo „unde se bat munții în capete”. Calul se întoarce primul și fata Împăratului Roș pornește cu Harap-Alb a drum spre palatul Împăratului Verde.

* *Punctul Culminant*

În călătoria spre curtea lui Verde-Împărat, băiatul se îndrăgostește de fata frumoasă și n-ar vrea să o ducă Spânului, fiind pentru prima dată tentat să își încalce cuvântul dat. La împărăție sunt întâmpinați cu toate onorurile, dar fata Împăratului Roș îl respinge pe Spân și dezvăluie celor de față că Harap-Alb este adevăratul nepot a Împăratului Verde. Cu adevărul scos la suprafață, Spânul se repede „ca un câne turbat” și taie capul lui Harap-Alb, dar fata îl înconjoară cu „trei smicele de măr dulce”, îl stropește cu apă vie și îl trezește la viață. Atunci, calul fermecat îl apucă pe Spân și „mi ți-l zvârle în înaltul cerului” de unde cade pe pământ și moare.

* *Deznodământ*

Deznodământul basmului constă în victoria valorilor pozitive asupra celor negative. Verde-Împărat îl căsătorește pe Harap-Alb cu fata Împăratului Roș, iar la nunta lor au fost poftiți toți prietenii care l-au ajutat să treacă probele și a fost veselie mare, „chiar și sărăcimea ospăta și bea”.

**6.Conflicte**

* *Exterioare*

Harap-Alb - Împaratul Roș;

Harap-Alb - Spânul;